Adaeze Atuegwu

**Adaeze Ifeoma Atuegwu** nyɛla ninvuɣi so bɛ ni dɔɣi nashaara goli June daba anu, yuuni 1977. O nyɛla Nigeria mini America lahibali sasabira ŋun tuma puuni shɛŋa nyɛ yɛltɔɣinamdi waɣila, bihi diɛma yɛltɔɣa ni kpɛrigu. O pun sabila buku dibaanu sahashɛli o ni mali yuunpia ni ayopɔin ka di zuɣu che ka o pahi Nigeria sasabiriba ban kpaŋdi bɛ maŋa pam yɛltɔɣa sabbu polo.

## O ni Yisina shɛm ni O Daŋ
By daa dɔɣi Atuegwu la Enugu, Nigeria. O ba n daa nyɛ Prince Chris Atuegwu, Nnofo nam Dundolini tiŋ yuli booni Nnewi, ka o tuma daa lee be ashibiti ni tima taribu yaɣili amaa ka o daa lan nyɛ ŋun nuu teeri pam. O ma mi n-daa nyɛ Lady Ifeoma Atuegwu ka o gba yina Nnewi, Anambra State. O gba daa tumdila ashibiti ni kamani o yidan' maa ni tumdi shɛli maa. Lady Ifeoma n-daa kpa Bina Foundation ka daa lan nyɛ ŋun di yuuni 2017 Margarette Golding Award International Inner Wheel ni daa zali la. Atuegwu daa na guhirila o WASSCE results shehiragbaŋ ka zaŋ lala wakati maa sabi o tuuli salinli bukusheli o ni daa boli Fate la o ni daa mali yuumpia ni ayopɔin.

## O Shikuru Chɛndi
Atuegwu naala o primary mini o secondary shikuru la o ya tingbani ni, Enugu. Ni ka o daa deei kpaŋmaŋ pina pam dingbaai karimbu kpaŋmaŋ pina ni shikuru maa puuni biɛhigu kpaŋmaŋ pina (din pa karimbu dini). O ni daa be secondary school, o daa nyɛla sasabira ni maliniŋ wuhi salo zaŋti bɛ shikuru maa sabbu laɣingu shɛli bɛ ni daa booni "Honour" la. O daa karim la ashibiti tima yɛltɔɣa Nigeria shikuru shɛli bɛni daa booni Nsukka la shikuru chɛndi pubu pubu puuni zaɣiyini ko. Ŋɔ maa nyaanga, ka o daa bo soli chaŋ United States n-ti kpe Rutgers University n-ti lan tuɣi o karim maa. Ni ka o daa deei o Bachelor shɛhiragbaŋ n'lan doli nyaanga deei PhD di puuni, yuuni 2002. O ni daa be university shikuru ŋɔ ni, o daa nyɛla ŋun tɔhiri pam sabbu maa puuni ka daa lan nyɛ ŋun labiri yuuna ka maana n-niŋda bɛ yuuni maa kundu shɛli bɛni sabi n-ti bɛ maŋa. Yuuni 2003, o daa deei o masters degree sabbu maa puuni la Johns Hopkins University. Yuuni 2014 ka o daa lan deei o masters degree ashibiti tima yaɣila polo University of Florida puuni. P daa lan mali shɛhira gbaŋ American Medical Writers Association (AMWA).

## O Sabbu Piibu
1994 yuuni ka doo yuli booni Arthur Nkwankwo ŋun daa kpa nashaaranima ni boli shɛli Fourth Dimension Publishing Company daa zaŋ Atuegwu kundu shɛli o ni daa tuui sabi ka boli li Fate la n-wuhi salo. Di daa bi yuui ka B-Teks gba laɣingu la gba daa zaŋ o kundu dimpahiri ayi la, Tears, n-wuhi salo. Chira anii sunsuuni, bɛ daa zaŋ kundu pia ni anu dimpahi maa n-wuhi salo. Ŋa puuni shɛŋa n-daa nyɛ The Magic Leaf, My Husband's Mistress, Adventures of Nnanna, Chalet 9, Bina and The Birthday Cake, Bina and The Sailboat, Bina at The Beach, Bina at The Supermarket, Bina at The Airport, Lizzy's First Year at School, Lizzy's Second Year at School and Lizzy's Third Year at School (1995 yuuni ka bɛ daa zaŋ bukunim' ŋɔ zaa wuhi salo). July 28, 1995, ʒia dimbara daa ʒiniya n-zaŋ ti Atuegwu. Ʒia ŋɔ puuni ka paɣ' tibsili zaŋ ti Enugu State ŋun nam daa na yoli kpaai, Mrs Olusola Torey, ŋun yidan daa nyɛ Colonel Mike Torey la daa buɣisi Atuegwu m-boli o "child prodigy". May 31, 1996, Atuegwu bukunim maa zaa daa nyɛla bɛ ni zaŋ shɛli n-kpɛhi daa ka di taachi nyɛ "17 books at 17". Laɣingu ŋɔ puuni, minister kuro zaŋti tabibi tabibi yaɣili, Jilimalan' Sam Momah, gba daa ti paɣisarili ŋɔ yuli ni "Literary Genius and a Gift to Nigeria". Atuegwu bukunim maa daa kpɛla shikuriti ka bɛ mali li kuri bɛ bukaata kam.

## O Maŋa Ku n-ti Niriba ni o sɔŋsim zaŋ ti ba
Atuegwu nyɛla yee n-zaŋ ti nandaamba dingbaai kamani zoomba, bee bandii bi nyara, ka di nyɛla o ni pahi Bina Foundatio, laɣiŋgu din ka nyɔri Enugu la zuɣu. O buku shɛŋa nintarimba ni mali bukaata ni shɛli ka ni tooi karim ŋa daa nyɛla bɛni piri shɛŋa n-ti nintarimba shikuriti ni bɛ ti zaŋ niŋ anfaani. O biɛhigu ni Bina Foundation ŋɔ daa lan ti o soli ka o nyɛ soŋda n-zaŋ ti bambi za bɛ nabaayi zuɣu ka ku tooi kpɛ diɛma ni yiɣijɛm puuni, kamani zoombi bolli ni. Yuuni 2002, o daa lan bela ninvuɣ'shɛba ban zani jinamu n-ti Nigeria nintarimba bolli laɣiŋgu la (Nigeria's Star Eagles) ni bɛ chaŋ Morocco ti kpaɣiri International Blind Sports Federation (IBSA), Blind Football African Championships shɛli bɛ ni daa zali Morocco tiŋ yuli booni Bouznika la, September 14 to 26, 2022.

## O biɛhigu
Atuegwu zoola Enugu, Nigeria ka daa lee labi New Jersey yuuni 1996. Sahaŋɔ, o mini o daŋ bela Washington D.C.

Soŋsim ni o taba 

Atuegwu yɛlpiɛra puuni, o daa pie buku dibaanu shɛŋa din yɛri bidibiga ŋun nyɛ barina tumda yɛla ka daa boli zaŋ o tuzodoo yuli boli lala salinli maa, dina.n-nyɛ Obinna. Lala buku ŋɔ daa bo ninyambo pam n niŋ Nigeria bihi biɛhigu ni. Buku sheli gba daa sɔŋ bubili bɛ biɛhiguni. Dina mi n-nyɛ Bina Haircut.

## Sasabiriba
2019 yuuni, sabsabiri so ŋun mini Atuegwu gbɛri na ʒin kpa taba, Ever Obi, daa nyɛla ŋun niŋ tintiɣili mini ninyambo zaŋ chaŋ Atuegwu ni daa mali yuunsheli ka sabi o tuuli buku maa. Dinzuɣu, o daa yihila buku na din jɛndi Atuegwu n-yɛra, "Adaeze Atuegwu ni bala maa.....ŋun tuma mini o sabbu ni n ni nya m bilimni toosim ni ninyambo."

## Pina
1993: World Health Day, Sabi nyaŋ taba (Nigeria)

1994: Rotary International Award, o yɛltɔɣinamda zuɣu

1995: Rotary International Award, o kpaŋmaŋa zanchaŋ bihi lɛbigibu(zoobu) polo.

1996: Rotary International Award, o chirichi sabbu puuni.

1996: Rotary International Award, o tɛhizilima ni yɛltɔɣa nambu zuɣu.

## Selected Biographies
 Fate, Enugu: Fourth Dimensions Publishers, 1994, ; Cika Publishers, 1994,  

 Tears, Enugu: B-Teks Publishers, 1994, ; Cika Publishers, 1994,  

 Adventures of Nnanna, Enugu: Cika Publishers, 1995, 

 Chalet 9, Enugu: Cika Publishers, 1995, 

 My Husband's Mistress, Enugu: Cika Publishers, 1995, 

 The Magic Leaf, Enugu: Cika Publishers, 1995, 

 Bina and the Birthday Cake: Enugu: Cika Publishers, 1995, ; 

 Bina and the Sailboat, Enugu: Cika Publishers, 1995, ; 

 Bina at the Beach, Enugu: Cika Publishers, 1995, ; 

 Bina at the Supermarket, Enugu: Cika Publishers, 1995, ; 

 Bina at the Airport, Enugu: Cika Publishers, 1995, ; 

 Lizzy's First Year at School, Enugu: Cika Publishers, 1995, 

 Lizzy's Second Year at School, Enugu: Cika Publishers, 1995, 

 Lizzy's Third Year at School, Enugu, Cika Publishers, 1995, 

## Kundivihira
Pubu :Afrocuration 2023